stanford-oval/wikipedia huggingface dataset:
Matt Leinart
NFL-ura > Arizona Cardinals

Arizona Cardinals varasi Etelä-Kalifornian yliopiston joukkueessa, USC Trojansissa yliopistojalkapalloa pelanneen Leinartin vuoden 2006 NFL:n varaustilaisuuden ensimmäisellä kierroksella, 10. pelaajana. Koko nelivuotisen Cardinals-uransa aikana hän taisteli aloittajan paikasta veteraani Kurt Warnerin kanssa. Warnerin lopetettua uransa kauden 2009 jälkeen, Leinartin odotettiin ottavan selvä ykköspelinrakentajan rooli ensimmäistä kertaa NFL-urallaan.
Harjoitusleirillä ennen kautta 2010 Leinart menetti aloittajan paikan Derek Andersonille, jolloin Cardinalsin kärsivällisyys entistä ykköskierroksen varaustaan kohtaan petti. Joukkue purki Leinartin sopimuksen kaksi päivää harjoituskauden viimeisen harjoitusottelun jälkeen, ja päätti pitää Andersonin varamiehinä tulokkaat John Skeltonin ja Max Hallin.
NFL-ura > Houston Texans

Leinart teki ennen runkosarjan 2010 alkua vapaana pelaajana sopimuksen Houston Texansin kanssa, jossa hänestä tuli Matt Schaubin varamies. Schaub pelasi kokonaan kaikki kauden 16 ottelua, joten Leinart ei käynyt kertaakaan kentällä kauden aikana. Kauden jälkeen liikkui huhuja Leinartin siirtymisestä Seattle Seahawksin riveihin taistelemaan aloittajan paikasta entisen valmentajansa Pete Carrollin alaisuudessa, mutta Leinart päätti kuitenkin palata toiseksi kaudeksi Houstoniin.
Tilaisuutensa Texansin aloittajana Leinart sai kesken kauden 2012, Schaubin loukkaannuttua ja jouduttua loppukaudeksi sivuun. Sama kohtalo kävi pian kuitenkin myös Leinartille, ja aloittajan vastuu jäi kolmospelinrakentajana kauden aloittaneelle tulokkaalle T. J. Yatesille. Houston vapautti Leinartin sopimuksestaan kauden loputtua.
NFL-ura > Oakland Raiders

Leinart teki 1. toukokuuta 2012 sopimuksen Oakland Raidersin kanssa, jossa hän on lähtökohtaisesti yliopistoaikojen joukkuetoverinsa, vuoden 2002 Heisman-voittajan ja 2003 ykkösvarauksen Carson Palmerin varamies.
Henrik Palmgren

Henrik Palmgren on ruotsalainen alt-right -liikkeen aktivisti. Hän on perustanut Red Ice -julkaisun.
Palmgren ja hänen vaimonsa Lana Lokteff juontavat Red Ice Radiota, jota Southern Poverty Law Center kuvailee rasistiseksi ja valkoista nationalismia kannattavaksi. Expo kuvailee Palmgrenia äärioikeistolaiseksi. Hänen ohjelmissaan on ollut useita nimekkäitä äärioikeistolaisia vieraita, kuten Daniel Friberg ja Kevin MacDonald. Palmgrenillä ja Fribergillä on merkittävä rooli amerikkalaisessa alt-right -liikkeessä ja he osallistuivat kumpikin Unite the Right Rallyyn Charlottesvillessä Virginian osavaltiossa Yhdysvalloissa.
Palmgren on kotoisin Kungälvistä. Hän asuu nykyään Oregonissa Yhdysvalloissa.
Hongkongin mielenosoitukset 2014

Mielenosoittajia Admiraltyn alueella 10. lokakuuta 2014.
Hongkongin mielenosoitukset 2014 alkoivat syyskuussa 2014 kun laajempaa itsehallintoa ja kansalaisoikeuksia vaativat mielenosoittajat osoittivat tyytymättömyyttä päätökseen, ettei Hongkongin erityishallintoalueen johtajaa valita vapaissa vaaleissa. Mielenosoittajat ovat vaatineet, että Hongkongissa järjestetään vapaat vaalit vuonna 2017. Nykyisen järjestelmän mukaan ehdokkaiksi pääsevät kuitenkin vain ne ehdokkaat, jotka Kiinan keskushallinto hyväksyy.
Aiheesta muualla

Kuvia tai muita tiedostoja aiheesta Hongkongin mielenosoitukset 2014 Wikimedia Commonsissa
Meri-Porin yhtenäiskoulu

| Meri-Porin yhtenäiskoulu |
| --- | --- |
Sijainti:  Rieskalantie 8, 28800 Pori
Koordinaatit:  61°33.40′N, 21°35.80′E
Perustettu:  1. elokuuta 2015
Rehtori:  Toni Ranne
Luokat:  1–9
Oppilaita:  n. 470 (2021)
Verkkosivut
Meri-Porin yhtenäiskoulu on Porin Pihlavassa sijaitseva yhtenäiskoulu. Se aloitti toimintansa vuonna 2015, kun Meri-Porin koulu, Pihlavan koulu ja Mäntyluodon koulu yhdistettiin. Vuonna 2021 koulussa oli noin 470 oppilasta, ja sen rehtorina toimii Toni Ranne.
Historia

Alun perin koulun tontilla toimi Meri-Porin koulu (yläkoulu) ja Meri-Porin lukio, mutta molemmat lakkautettiin vuonna 2015 osana Porin kaupungin kouluverkkouudistusta.
Koulurakennus

Koulurakennukset, Vantti ja Skuutti, ovat valmistuneet vuonna 1993, ja ne ovat Markku Haaslahden ja Ritva Kuivalaisen suunnittelemia. Vantti-rakennuksessa toimii myös Pihlavan kirjasto ja koulualueen välittömässä läheisyydessä Meri-Porin uimahalli.
Rehtorit

Toni Ranne (2015–)
Aiheesta muualla

Meri-Porin koulun kotisivut
Meri-Porin lukio vuonna 2009.
Mechanical Bull

| Mechanical Bull Kings of Leon |
| --- | --- | --- |

Studioalbumin tiedot
 Äänitetty : 2013
 Julkaistu: 20. syyskuuta 2013
 Tuottaja(t): Angelo Petraglia
 Tyylilaji: alternative rock
 Kesto: 42.00
 Levy-yhtiö: RCA
Listasijoitukset
  Britannia: 1.  Yhdysvallat: 2.
Kings of Leonin muut julkaisut
| Come Around Sundown 2010 | Mechanical Bull 2013 | Walls 2016 |
Singlet albumilta Mechanical Bull
 ”Supersoaker” Julkaistu: 17. heinäkuuta 2013  ”Wait for Me” Julkaistu: 6. elokuuta 2013  ”Temple” Julkaistu: 14. lokakuuta 2013  ”Beautiful War” Julkaistu: 9. joulukuuta 2013  ”Don’t Matter” Julkaistu: 16. kesäkuuta 2014  ”Family Tree” Julkaistu: 17. kesäkuuta 2014
Mechanical Bull on yhdysvaltalaisen rockyhtye Kings of Leonin kuudes studioalbumi, joka julkaistiin syyskuussa 2013. Albumi ylsi Britannian albumilistalla parhaimmillaan listaykköseksi ja kotimaassaan Yhdysvaltain Billboard 200-listan sijalle 2. Mechanical Bullilta julkaistiin singlenä kuusi kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Supersoaker | 3.50 |  |  |  |  |  |  |  |
| 2. | Rock City | 2.56 |  |  |  |  |  |  |  |
| 3. | Don’t Matter | 2.50 |  |  |  |  |  |  |  |
| 4. | Beautiful War | 5.09 |  |  |  |  |  |  |  |
| 5. | Temple | 4.10 |  |  |  |  |  |  |  |
| 6. | Wait for Me | 3.30 |  |  |  |  |  |  |  |
| 7. | Family Tree | 3.50 |  |  |  |  |  |  |  |
| 8. | Comeback Story | 3.59 |  |  |  |  |  |  |  |
| 9. | Tonight | 4.33 |  |  |  |  |  |  |  |
| 10. | Coming Back Again | 3.28 |  |  |  |  |  |  |  |
| 11. | On the Chin | 3.46 |  |  |  |  |  |  |  |
|  |  | 42.00 |  |  |  |  |  |  |  |
Kappaleet > Deluxe edition bonuskappaleet

Work On Me – 4.04
Last Mile Home – 4.11
Kappaleet > Saturn exlusive edition bonuskappaleet

Work On Me – 4.04
Last Mile Home – 4.11
Molly's Chambers (Live at the O2 Arena)
Sex on Fire (Live at the O2 Arena)
On Call (Live at the O2 Arena)
Use Somebody (Live at the O2)
Arvostelut

Consequence of Sound: C+
The Guardian:
Rolling Stone:
Hirokazu Ninomiya

| Henkilötiedot |
| --- | --- | --- |
Koko nimi: Hirokazu Ninomiya
Syntymäaika: 22. marraskuuta 1917
Syntymäpaikka: Hyogo, Japani
Kuolinaika: 7. maaliskuuta 2000 (82 vuotta)
Kansalaisuus:  Japani
Pelipaikka: Hyökkääjä
Seurat
| Vuodet | Seura | O (M) |
|  | Keio BRB |  |
Maajoukkue
| 1940–1954 | Japani | 6 (1) |
Hirokazu Ninomiya (jap. 二宮 洋一; 22. marraskuuta 1917 Hyogo – 7. maaliskuuta 2000) oli japanilainen jalkapalloilija.
Jalkapallomaajoukkue

Ninomiya debytoi Japanin maajoukkueessa kesäkuussa 1940. Hän on pelannut kuusi maaottelua ja tehnyt niissä yhden maalin.
Aiheesta muualla

National Football Teams
Japanin jalkapallomaajoukkueen päävalmentajat
Sasaki (1921) • Nishida (1923) • Yamada (1925) • Suzuki (1930) • Takenokoshi (1934) • Suzuki (1936) • Takenokoshi (1938–40) • Kudō (1942) • Ninomiya (1951) • Takenokoshi (1951–56) • Takahashi (1957) • Kawamoto (1958) • Takenokoshi (1958–59) • Takahashi (1960–62) • Naganuma (1962–69) • Okano (1970–71) • Naganuma (1972–76) • Ninomiya (1976–78) • Shimomura (1979–80) • Watanabe (1980) • Kawabuchi (1980–81) • Mori (1981–85) • Ishii (1986–87) • Yokoyama (1988–91) • Ooft (1992–93) • Falcão (1994) • Kamo (1994–97) • Okada (1997–98) • Troussier (1998–02) • Zico (2002–06) • Osim (2006–07) • Okada (2007–10) • Hara (2010) • Zaccheroni (2010–14) • Aguirre (2014–15) • Halilhodžić (2015–18) • Nishino (2018) • Moriyasu (2018–)
Merivoimien tutkimuslaitos

Merivoimien tutkimuslaitoksen logo
Merivoimien Tutkimuslaitos (MerivTL) oli Suomen merivoimien komentajan alainen sotilaslaitos, joka vastasi merivoimien teknisestä ja luonnontieteellisestä tutkimus- ja kehittämistoiminnasta. Tehtäviin kuuluivat toiminnan suunnittelun ja koordinoinnin, teoreettisen tutkimuksen sekä käytännön mittaus- ja koetoiminnan. Tutkimuslaitos oli perustettu, tosin eri nimellä vuonna 1918. Merivoimien tutkimuslaitos lakkautettiin 31.12.2013. Merivoimien tutkimuslaitoksen ohjus- ja häivetutkimus siirtyi Puolustusvoimien tutkimuslaitokseen, mutta mm. vedenalaista sodankäyntiä ja laivatekniikkaa koskevat osuudet siirtyivät Merisotakouluun.
Organisaatio

Laitoksen organisaatioon kuului johtaja, jota avusti hallintotoimisto ja kaksi osastoa: Mittaus- ja koetoimintaosasto sekä Tutkimus- ja kehittämisosasto. Nämä jakautuivat puolestaan sektoreihin. Laitoksen johtajana on vuodesta 2006 lukien toiminut insinöörikommodori Pekka Kannari. Hänen edeltäjiään olivat insinöörikommodorit Pekka Lopmeri vuosina 2000-06 ja Alpo Tuurnala 1994-2000.
Historia

Laitoksen nimi 1970-luvulla oli Merivoimien Koeosasto. Se on toiminut Turussa myös ns. Kallapään alueella. Nykyinen nimi tuli käyttöön 1994.
Perinteet

Laitos jatkoi Helsingin Sotasataman laboratorion, Laivastoaseman koelaitoksen, Miinakoeaseman ja Rannikkotykistökoulun tutkimusosaston perinteitä. Vuosipäivänään se vietti Sotasataman laboratorion perustamispäivää 11.9.1918. Perinteiden vaalimiseen osallistui Merivoimien tutkimuslaitoksen perinneyhdistys ry.
Nykyhetket

Laitoksen hallinto ja osa tutkimuksesta toimi Espoon Kilossa Puolustusvoimien Tiedustelukeskuksen kanssa samoissa tiloissa. Mittaus- ja koetoiminta sijaitsi Pansion laivastoasemalla.
Laitos on yhdistetty vuonna 2014 perustettuun Puolustusvoimien tutkimuslaitokseen.
Aiheesta muualla

Merivoimien tutkimuslaitoksen perinneyhdistys
Torpedokokeita Laivastoasemalla sotien välisenä aikana (SA-kuva)
Hollyweird

| Hollyweird Poison |
| --- | --- | --- |

Studioalbumin tiedot
 Äänitetty : 2001
 Julkaistu: 21. toukokuuta 2002
 Tuottaja(t): Thom Panunzio
 Tyylilaji: glam metal
 Levy-yhtiö: Cyanide Music
Listasijoitukset
  103.
Poisonin muut julkaisut
| Power to the People 2000 | Hollyweird 2002 | Best of Ballads & Blues 2003 |
Hollyweird on Poisonin kuudes studioalbumi, joka julkaistiin 21. toukokuuta 2002.
Albumi debytoi Yhdysvalloissa Billboard 200 -listan sijalla 103.
Kappaleet

Hollyweird – 3.13
Squeeze Box – 2.29
Shooting Star – 4.36
Wishful Thinkin’ – 2.46
Get Ya Some – 4.19
Emperor’s New Clothes – 2.12
Devil Woman – 3.44
Wasteland – 3.53
Livin’ in the Now – 2.35
Stoopid, Stoned & Dumb – 3.07
Home (Bret’s Story) – 2.47
Home (C.C.’s Story) – 2.44
Rockstar – 3.33
Arvostelut

AllMusic:
Masoom

| Masoom |
| --- | --- |

Ohjaaja:  Shekhar Kapur
Käsikirjoittaja:  Gulzar
Perustuu:  Erich Segalin romaaniin Man, Woman and Child
Tuottaja:  Chanda Dutt Devi Dutt
Säveltäjä:  R. D. Burman
Kuvaaja:  Pravin Bhatt
Leikkaaja:  Aruna Raje Vikas Desai
Pääosat:  Naseeruddin Shah Shabana Azmi Jugal Hansraj Urmila Matondkar
Valmistustiedot
Valmistusmaa:  Intia
Tuotantoyhtiö:  Krsna Films Unit
Levittäjä:  Netflix
Ensi-ilta:  21. lokakuuta 1983
Kesto:  165 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Masoom (suomeksi ”Viaton”) on vuonna 1983 ensi-iltansa saanut intialainen hindinkielinen draamaelokuva. Se oli Shekhar Kapurin esikoisohjaus ja se perustuu Erich Segalin romaaniin Man, Woman and Child. Päärooleja näyttelivät Naseeruddin Shah ja Shabana Azmi. Lapsirooleja näyttelivät Jugal Hansraj, Urmila Matondkar ja Aradhana Srivastav.
Juoni

Indu (Shabana Azmi) ja D.K. (Naseeruddin Shah) elävät onnellista avioelämää kahden tyttärensä Pinkyn ja Minnin kanssa Delhissä. Heidän rauhansa särkyy D.K:n saadessa tiedon, että hänellä on poika lyhyestä suhteestaan Bhavanaan (Supriya Pathak) vierailullaan Nainitalissa vuonna 1973, kun Indu odotti heidän ensimmäistä lastaan Pinkyä (Urmila Matondkar). Bhavana ei kertonut pojasta D.K:lle, koska ei halunnut häiritä tämän avioelämää. Bhavanan kuoltua hänen huoltajansa Masterji lähettää D.K:lle tiedon yhdeksänvuotiaasta pojastaan Rahulista (Jugal Hansraj), joka tarvitsee kodin. Järkyttyneen Indun vastaväitteistä huolimatta D.K. tuo poikansa kotiin Delhiin. Rahulille ei kerrota mitään isästään ja hän lähentyy D.K:n ja tämän tytärten kanssa. Indu ei kestä katsoa Rahulia, joka on konkreettinen muistutus D.K:n petoksesta.
D.K. on huolissaan Rahulin vaikutuksesta perheeseensä ja päättää laittaa tämän sisäoppilaitokseen Nainitalissa. Rahul suostuu vastahakoisesti. Saatuaan hyväksynnän kouluun ja palattuaan Delhiin ennen pysyvää muuttoaan Nainitaliin, Rahul saa tietää D.K:n olevan hänen isänsä ja karkaa kotoa. Kun poliisi on saattanut hänet kotiin, Rahul tunnustaa Indulle tietävänsä isänsä henkilöllisyyden. Indu ei kestä katsoa Rahulin särkynyttä sydäntä ja pysäyttää tämän nousun Nainitalin junaan. Näin hän hyväksyy Rahulin perheeseen ja he lähtevät kaikki yhdessä kotiin.
Näyttelijät

| 0 | 1 | 2 |
| --- | --- | --- |
|  Naseeruddin Shah  | … |  Devendra Kumar ”D.K.” Malhotra   |
|  Shabana Azmi  | … |  Indu Malhotra    |
|  Supriya Pathak  | … |  Bhavana    |
|  Jugal Hansraj  | … |  Rahul Malhotra   |
|  Urmila Matondkar  | … |  Pinky Malhotra   |
|  Aradhana Srivastav  | … |  Minni Malhotra   |
|  Tanuja  | … |  Chanda   |
|  Saeed Jaffrey  | … |  Suri    |
|  Paidi Jairaj  | … |  Master Ji   |
|  Satish Kaushik  | … |  Tiwari Ji   |
|  Malvika Singh  | … |  rouva Suri   |
Soundtrack

Kaikki sävellykset R. D. Burman.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Do Naina Aur Ek Kahani” | Aarti Mukherjee | 5.26 |  |  |  |  |  |  |
| 2. | ”Huzur Is Kadar” | Suresh Wadkar, Bhupindra Singh | 3.53 |  |  |  |  |  |  |
| 3. | ”Tujhse Naraz Nahin Zindagi” (Male)  | Anup Ghoshal | 5.41 |  |  |  |  |  |  |
| 4. | ”Tujhse Naraz Nahin Zindagi” (Female)  | Lata Mangeshkar | 3.37 |  |  |  |  |  |  |
| 5. | ”Lakdi Ki Kaathi” | Vanita Mishra, Gauri Bapat, Gurpreet Kaur | 3.57 |  |  |  |  |  |  |
Palkinnot

| Vuosi | Palkinto | Kategoria | Ehdokas | Tulos |
| --- | --- | --- | --- | --- |
| 1984 | Filmfare Awards | Paras elokuva (kriitikkopalkinto) | Masoom | Voitto |
| 1984 | Filmfare Awards | Paras miespääosa | Naseeruddin Shah | Voitto |
| 1984 | Filmfare Awards | Paras musiikki | R. D. Burman | Voitto |
| 1984 | Filmfare Awards | Paras sanoitus | Gulzar – ”Tujhse Naraaz Nahin” | Voitto |
| 1984 | Filmfare Awards | Paras naislaulaja | Aarti Mukherjee – ”Do Naina Aur Ek Kahani” | Voitto |
| 1984 | Filmfare Awards | Paras elokuva | Masoom | Ehdokkuus |
| 1984 | Filmfare Awards | Paras ohjaus | Shekhar Kapur | Ehdokkuus |
| 1984 | Filmfare Awards | Paras naispääosa | Shabana Azmi | Ehdokkuus |
Aiheesta muualla

Masoom Internet Movie Databasessa (englanniksi)
Masoom AllMoviessa. (englanniksi)
Hirvenputket

| Hirvenputket |
| --- | --- |
 Hirvenputki Seseli libanotis Johann Georg Sturmin teoksessa Deutschlands Flora in Abbildungen (1796).
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Hirvenputket Seseli  L.
Katso myös
   Hirvenputket Wikispeciesissä   Hirvenputket Commonsissa 
Infobox OKNimi-testi OK: 
Hirvenputket (Seseli) on sarjakukkaisiin (Apiaceae) kuuluva ruohovartinen kasvisuku. Siihen kuuluu lähes sata lajia. Ne ovat monivuotisia, kaljuja tai karvaisia kasveja, joilla on pystyasentoinen, uurrepintainen varsi. Lehdet ovat kaksi- tai kolmekertaa parilehdykkäisiä. Kukat ovat valkoiset tai punertavat.
Suvun nimeä Seseli käytti jo Aristoteles Antiikin Kreikassa.
Lajeja

Pohjoismaissa suvun lajeista on tavattu vain kahta:
niittyhirvenputki eli hirvenputki (Seseli libanotis)
vuorihirvenputki (Seseli montanum)
Muualla kasvavia lajeja:
hoikkahirvenputki (Seseli annuum)
arohirvenputki (Seseli campestre)
sahahirvenputki (Seseli krylovii)
tyrskyhirvenputki (Seseli webbii)
Aiheesta muualla

Finto: Kassu – Kasvien suomenkieliset nimet: Hirvenputket (Seseli)
Suomen Lajitietokeskus: Hirvenputket – Seseli
ITIS: Seseli (englanniksi)
United States Department of Agriculture (USDA): Seseli (englanniksi)
Flora of China: Seseli (englanniksi)
Huancavelican alue

Alue Perun kartalla
Huancavelican alue on yksi Perun hallinnollisista alueista. Se sijaitsee maan keskiosassa, Andien vuoristossa.
Alueen pinta-ala on 22 131 neliökilometriä ja vuoden 2017 väestönlaskennassa sen asukasluku oli 347 639. Alueen pääkaupunki on samanniminen Huancavelica.
Alueella on monia raunioita inkojen ajalta. Inkañan Uchkus on ollut uskonnollinen ja tähtitieteellinen keskus. Espanjalaisia houkutteli alueelle Santa Bárbaran elohopeakaivos. Alkuperäisväestöä pidettiin pakkotyössä kaivoksissa, olot olivat kurjat ja kuolleisuus suurta.
Huancavelica on Huancavelican alueen pääkaupunki.
Aiheesta muualla

Kuvia tai muita tiedostoja aiheesta Huancavelican alue Wikimedia Commonsissa
Perun alueet ja niiden pääkaupungit
Amazonas: Chachapoyas
Ancash: Huaraz
Apurímac: Abancay
Arequipa: Arequipa
Ayacucho: Ayacucho
Cajamarca: Cajamarca
Callao: Callao
Cusco: Cusco
Huancavelica: Huancavelica
Huánuco: Huánuco
Ica: Ica
Junín: Huancayo
La Libertad: Trujillo
Lambayeque: Chiclayo
Lima: Huacho
Liman metropolialue: Lima
Loreto: Iquitos
Madre de Dios: Puerto Maldonado
Moquegua: Moquegua
Pasco: Cerro de Pasco
Piura: Piura
Puno: Puno
San Martín: Moyobamba
Tacna: Tacna
Tumbes: Tumbes
Ucayali: Pucallpa
Matt Marcinew

| Matt Marcinew> Henkilötiedot |
| --- | --- |
Syntynyt: 7. lokakuuta 1993 (ikä 31) Calgary, AB, Kanada
Kansalaisuus:   Kanada
Jääkiekkoilija
Lempinimi:  Matty
Pelipaikka:  keskushyökkääjä
Maila:  oikea
Pituus:  178 cm
Paino:  86 kg
Seura
Seura:  Krefeld Pinguine
Sarja:  DEL2
Pelaajaura
Pääsarjaura:  2021–
Aik. seurat:  Ontario Reign (AHL) Manchester Monarchs (ECHL) Springfield Thunderbirds (AHL) Greenville Swamp Rabbits (ECHL) Stockton Heat (AHL) Indy Fuel (ECHL) HPK (SML) Södertälje SK (Allsv.) Rapid City Rush (ECHL) Allen Americans (ECHL)
Matthew Marcinew (s. 7. lokakuuta 1993 Calgary, Alberta, Kanada) on kanadalainen jääkiekkoilija, joka pelaa Saksan toiseksi korkeimmalla sarjatasolla DEL2-liigan Krefeld Pinguinessa. Hän on pelipaikaltaan keskushyökkääjä, mutta Marcinew osaa pelata myös laidassa. Hän laukoo oikealta.
Ura > Junioriura ja yliopistovuodet

Marcinew vietti juniorivuotensa pääosin kotikaupungissaan Albertan Calgaryssa. Kaudella 2010–2011 hän voitti tehoilla 14+19=33 CBHA Blackhawksin U18 AA-joukkueen sisäisen piste-, maali- ja syöttöpörssin. Kaudeksi 2011–2012 Marcinew siirtyi AJHL-junioriliigan Lloydminster Bobcatsiin, jonka kolmanneksi paras pistemies hän oli tehoilla 19+26=45. Marcinew valittiin kauden päätteeksi liigan pohjoisen divisioonan tulokkaiden tähdistökentälliseen. Kesken kauden 2012–2013 hän siirtyi Olds Grizzlysiin, jonka toiseksi paras maalintekijä Marcinew oli 22 osumallaan. Hän teki AJHL:n runkosarjassa yhteensä tehot 33+25=58, joilla Marcinew sijoittui liigan maalipörssissä neljänneksi ja pistepörssissä kahdeksanneksi. Pudotuspeleissä hän oli Grizzlysin paras pistemies ja maalintekijä tehoilla 3+3=6.
Vuodet 2013–2017 Marcinew kävi Denverin yliopistoa. Freshman-vuotensa 2013–2014 päätteeksi hän voitti NCHC:n mestaruuden. Senior-vuotenaan 2016–2017 Marcinew nousi joukkueensa varakapteeniksi. Hän voitti NCHC:n runkosarjan mestaruuden, Penrose Cupin sekä kauden päätteeksi koko NCAA:n mestaruuden.
Ura > Ammattilaisura

Syksyllä 2017 NHL-varaamaton Marcinew osallistui tryout-sopimuksella Los Angeles Kingsin harjoitusleirille. Syyskuussa hän teki vuoden mittaisen AHL-sopimuksen seuran farmijoukkueen Ontario Reignin kanssa. Marcinew pelasi kauden 2017–2018 lopulta lähes kokonaan ECHL-joukkue Manchester Monarchsissa, jossa hänen tulokaskautensa toi 52 runkosarjaottelussa tehot 11+24=35 ja kymmenessä playoff-ottelussa tehot 1+4=5. Marcinew pelasi kauden aikana yhden AHL-ottelun Reignissa. Elokuussa 2018 hän teki Monarchsin kanssa vuoden mittaisen ECHL-sopimuksen. Marcinew pelasi yli puolet kaudesta 2018–2019 Springfield Thunderbirdsin AHL-joukkueessa, jonne hän siirtyi ammattilaistry-out -sopimuksella joulukuussa. Helmikuussa 2019 Marcinew sai seuraan loppukauden kattavan jatkosopimuksen. Hän pelasi siellä 33 runkosarjaottelua tehopistein 4+9=13.
Syyskuussa 2019 Marcinew teki vuoden mittaisen jatkosopimuksen Springfield Thunderbirdsin kanssa. Samana syksynä hän osallistui Florida Panthersin NHL-harjoitusleirille. Marcinew pelasi Thunderbirdsissa kaudella 2019–2020 kuusi ottelua, mutta suurimman osan alkukaudestaan hän pelasi kuitenkin ECHL-joukkue Greenville Swamp Rabbitsin vahvuudessa. AHL:n siirtotakarajalla, maaliskuussa 2020 Thunderbirds kauppasi Marcinew'n Stockton Heatiin. Hän pelasi siellä yhden ottelun, kunnes koronaviruspandemia keskeytti kauden. Joulukuussa 2020 Marcinew teki loppukauden 2020–2021 kattavan sopimuksen ECHL-joukkue Indy Fuelin kanssa oltuaan alkukauden ilman sopimusta. Tammikuussa 2021 hän osallistui myös ammattilaistry-out -sopimuksella AHL-joukkue Tucson Roadrunnersin harjoitusleirille. Marcinew ei saanut joukkueeseen sopimusta ja hän palasi helmikuussa Fuelin vahvuuteen. Marcinew voitti joukkueen sisäisen pistepörssin tehoilla 23+25=48.
Kauden 2021–2022 kynnyksellä Marcinew siirtyi vuoden mittaisella sopimuksella SM-liigajoukkue Hämeenlinnan Pallokerhoon. Hänet hankittiin joukkueeseen keskushyökkääjäksi, mutta Marcinew pelasi kuitenkin useammin laidassa. Hän teki 17 pelaamassaan ottelussa vain neljä syöttöpistettä, kunnes marraskuussa 2021 Marcinew'n sopimus HPK:n kanssa purettiin. Muutamaa päivää myöhemmin hän siirtyi loppukauden kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue Södertälje SK:hon.
Elokuussa 2022 Marcinew teki vuoden mittaisen ja kaksisuuntaisen AHL-sopimuksen Calgary Wranglersin kanssa. Hän pelasi kauden 2022–2023 kuitenkin kokonaan ECHL-joukkue Rapid City Rushin vahvuudessa. Marcinew oli tehoilla 30+38=68 joukkueen paras pistemies ja hän jakoi sisäisen maalipörssin voiton Alex Aleardin kanssa. Lokakuussa 2023 Marcinew teki vuoden mittaisen sopimuksen ECHL-joukkue Allen Americansin kanssa. Hän johti joukkueen sisäistä piste-, maali- ja syöttöpörssiä tehtyään alkukaudella 2023–2024 18 ottelussa tehot 8+13=21, kunnes joulukuussa Marcinew jätti Americansin ja hän siirtyi loppukauden kattavalla sopimuksella Saksan toiseksi korkeimmalle sarjatasolle DEL2-liigan Krefeld Pinguineen.
Muuta

Marcinew'n isoveli Alex pelasi omalla urallaan puolustajana Red Deer Collegen yliopistojoukkueessa.
Mecha

Mecha on kuvitteellinen ihmismäistä robottia muistuttava ulkoinen tukiranka, jota ihmiskuljettaja ohjaa. Se on suosittu aihe science fictionissa ja tietokonepeleissä, mutta toisinaan mechoja esiintyy myös fantasiakirjoissa, joissa ne yleensä esitetään kadonneena teknologiana.
Mechoja käytetään yleensä sotakoneina tai rakennustehtävissä, mutta myös pelastustehtävissä, raskaassa tehdas- tai kaivostyössä, gladiaattorityylisissä taisteluissa tai urheilussa. Ensimmäiset scifikirjallisuuden mechat olivat vuonna 1898 ilmestyneessä H. G. Wellsin Maailmojen sota -kirjassa esiintyviä tripodeja.[lähde? ]  Mechat ovat olleet vuosikymmeniä erityisen suosittuja Japanissa, jossa ne esiintyvät lastenohjelmissa sekä scifimangassa ja -animessa.